《听泉》
明代·袁中道

一月在寒松，两山如昼朗。
欣然起成行，树影写石上。
独立巉岩间，侧耳听泉响。
远听语犹微，近听涛渐长。
忽然发大声，天地皆萧爽。
清韵入肺肝，濯我十年想。

作者简介：（1570—1623）明荆州府公安人，字小修。袁宏道弟。初随兄宦游京师，交四方名士。万历四十四年进士。官至南京吏部郎中。与兄袁宗道、袁宏道并称三袁，为“公安派”代表作家。有《珂雪斋集》。